অভিবাসী বিরোধিতার জের! বিদেশে পড়তে যাওয়া ভারতীয় ছাত্রের সংখ্যা কমছে

ওয়েবডেস্ক: অভিবাসী বিরোধিতা (anti-immigration) তথা শুল্ক যুদ্ধের জের (tariff) ? বিদেশে পড়তে (Abroad to Study Indian students ) যাওয়া ভারতীয় ছাত্রের (Indian Student) সংখ্যায় ২০২৪ সালে বড়সড় পতন। মূলত আমেরিকা (America), কানাডা (Canada) ও ব্রিটেনে (Britain) পড়তে যাওয়া ছাত্রের সংখ্যা দারুণ ভাবে কমেছে। এই তিন দেশেই পড়তে যাওয়া ছাত্রছাত্রীর সংখ্যা একসঙ্গে কমে যাওয়ার ঘটনা গত পাঁচ বছরে ঘটেনি।

বিদেশে পড়তে যাওয়া ছাত্রের সংখ্যা সামগ্রিক ভাবে কমেছে ২৫ শতাংশ। আমেরিকায় কমেছে ৩৪ শতাংশ, ২০২৩ সালে ১,৩১,০০০ থেকে কমে ২০২৪-এ হয়েছে ৮৬,১১০, কানাডায় কমেছে ৩২ শতাংশ, ২,৭৮,০০০ থেকে কমে হয়েছে ১,৮৯,০০০। ব্রিটেনে পড়তে যাওয়া ছাত্রের সংখ্যাও এক বছরে কমেছে ২৬ শতাংশ।

সম্প্রতি লোকসভায় এক সংসদ সদস্যর প্রশ্নের জবাবে কেন্দ্রীয় শিক্ষা প্রতিমন্ত্রী সুকান্ত মজুমদার জানিয়েছেন, ২০২৩ সালে ৮ লক্ষ ৯২ হাজার ৯৮৯ জন ভারতীয় শিক্ষার্থী অন্য দেশে পড়াশোনা করেছেন। ২০২৪ সালে এসে ৭ লাখ ৫৯ হাজার ৬৪ জন শিক্ষার্থী উচ্চশিক্ষার জন্য গেছেন বিদেশে।

আরও পড়ুন: ন্যাশনাল হেরাল্ড মামলায় সোনিয়া, রাহুলের বিরুদ্ধে ইডির চার্জশিট

সবচেয়ে বেশি কমেছে কানাডায়। এ দেশে শিক্ষার্থী কমার হার ৪২ শতাংশ। ইংল্যান্ডে প্রায় ২৮ শতাংশ, আমেরিকায় প্রায় ১৩ শতাংশ শিক্ষার্থী কম পড়তে গেছেন।

ভারতীয় ছাত্রের সংখ্যা কমার কারণ হিসেবে বিশ্বজুড়ে আর্থিক মন্দা, চাকরি বাজারে কোনও নিশ্চয়তা নেই, উচ্চশিক্ষার খরচ বেড়ে যাওয়ার কারণ অনেকটাই বড় প্রভাব ফেলেছে শিক্ষার্থীদের জীবনে। আগে বিদেশে পড়তে যাওয়া শিক্ষার্থীরা সেখানে গিয়ে বহুজাতিক সংস্থা কাজ খুঁজে নিতেন। কিন্তু সেখানেও নিশ্চয়তা নেই। সেই সঙ্গে করোনার পর থেকেই শুরু হয়েছে কর্মীছাঁটাই। অনেক ক্ষেত্রে বিদেশে পড়তে গিয়ে ভারতীয় ছাত্রের নিহত থেকে নিখোঁজ হওয়ার পাশাপাশি তাদের উপর দুষ্কৃতী হামলার মতো ঘটনা ঘটেছে। সব কিছু মিলিয়ে উচ্চশিক্ষার্থীদের অনিশ্চয়তার দিকে ঠেলে দিচ্ছে। রাজনীতি, অর্থনীতি, চাকরির বাজার ও অভিবাসন নীতির পরিবর্তন—সবকিছুই ভূমিকা রাখছে। আবার রাশিয়া-ইউক্রেন যুদ্ধ একটি বড় কারণ।